SL Uradni list Evropske unije L 316/91

ODLOČBA KOMISIJE

z dne 14. oktobra 2004

o seznamu programov za izkoreninjenje in spremljanje nekaterih oblik TSE, ki so upravičeni do finančnega prispevka Skupnosti v 2005

(notificirano pod dokumentarno številko K(2004) 4011)

(2004/696/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 24(5) Odločbe,

ob upoštevanju naslednjega:

(1) Nekatere države članice so Komisiji predložile programe za izkoreninjenje in spremljanje nekaterih transmisivnih spongiformnih encefalopatij (razne oblike TSE), za katere želijo prejeti finančni prispevek Skupnosti.

(2) Na podlagi Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (2) se programi za izkoreninjenje in spremljanje bolezni živali financirajo iz Jamstvenega oddelka Evropskega kmetijskega usmerjevalnega in jamstvenega sklada. Za namene finančnega nadzora je treba uporabljati člena 8 in 9 navedene uredbe.

(3) Uredba (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3) določa pravila za spremljanje in izkoreninjenje raznih oblik TSE pri živalih iz vrst govedi, ovac in koz.

(4) Pri pripravljanju seznamov programov za izkoreninjenje in spremljanje raznih oblik TSE, ki so upravičeni do finančnega prispevka Skupnosti za 2005, in predlagane stopnje maksimalnega zneska prispevka za vsak program je treba upoštevati tako korist programa za Skupnost kot obseg razpoložljivih odobrenih proračunskih sredstev.

(5) Države članice so Komisiji posredovale podatke, ki ji omogočajo oceno koristi Skupnosti v primeru zagotovitve finančnega prispevka za programe za 2005.

(6) Komisija je vsak posamezni program preučila tako z veterinarskega kot s finančnega vidika in meni, da je treba navedene programe vključiti v sezname programov, upravičenih do finančnega prispevka Skupnosti v 2004. Prispevek za spremljanje raznih oblik TSE zadeva izvajanje hitrih testov, za izkoreninjenje raznih oblik TSE pa uničevanje živali, pri katerih so bili rezultati pozitivni, ter genotipizacijo živali.

(7) Glede na pomembnost teh ukrepov za varovanje javnega zdravja in zdravja živali, kakor tudi razmeroma novo uvedbo teh programov nadzora v primerjavi s tradicionalnimi programi za izkoreninjenje bolezni in obvezno uporabo teh programov v vseh državah članicah, je treba zagotoviti visoko raven pomoči Skupnosti.

(8) Zato je primerno sprejeti seznam programov, ki so upravičeni do finančnega prispevka Skupnosti v 2005, ter določiti stopnjo in maksimalni znesek navedenih prispevkov.

(9) Ukrepi iz te odločbe so v skladu z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO ODLOČBO:

Člen 1

1. Programi za spremljanje TSE (BSE in praskavca), navedeni v Prilogi I, so upravičeni do finančnega prispevka Skupnosti v 2005.

2. Za vsak program iz odstavka 1 veljata predlagana stopnja in maksimalni znesek finančnega prispevka Skupnosti, kakor je določeno v Prilogi I.

Člen 2

1. Programi za izkoreninjenje BSE, navedeni v Prilogi II, so upravičeni do finančnega prispevka Skupnosti v 2005.

2. Za vsak program iz odstavka 1 veljata predlagana stopnja in maksimalni znesek finančnega prispevka Skupnosti, kakor je določeno v Prilogi II.

Člen 3

1. Programi za izkoreninjenje praskavca, navedeni v Prilogi III, so upravičeni do finančnega prispevka Skupnosti v 2005.

2. Za vsak program iz odstavka 1 veljata predlagana stopnja in maksimalni znesek finančnega prispevka Skupnosti, kakor je določeno v Prilogi III.

Člen 4

Ta odločba je naslovljena na države članice.

V Bruslju, 14. oktobra 2004 Za Komisijo David BYRNE Član Komisije

(1) UL L 244, 18.8.1990, str. 19. Odločba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

(2) UL L 160, 26.6.1999, str. 103.

(3) UL L 147, 31.5.2001, str. 1. Uredba, kakor je bila nazadnje spremenjena z Uredbo Komisije (ES) št. 1492/2004 (UL L 274, 24.8.2004, str. 3).

PRILOGA I Seznam programov za spremljanje oblik TSE Stopnja in maksimalni znesek finančnega prispevka Skupnosti (v EUR) Bolezen Država članica Stopnja opravljenih hitrih testov Maksimalni znesek TSE Avstrija 100 % 1 920 000 Belgija 100 % 3 550 000 Ciper 100 % 85 000 Češka 100 % 1 700 000 Danska 100 % 2 375 000 Estonija 100 % 290 000 Finska 100 % 1 160 000 Francija 100 % 24 045 000 Nemčija 100 % 15 020 000 Grčija 100 % 585 000 Madžarska 100 % 1 085 000 Irska 100 % 6 170 000 Italija 100 % 6 660 000 Litva 100 % 835 000 Luksemburg 100 % 145 000 Malta 100 % 35 000 Nizozemska 100 % 4 270 000 Portugalska 100 % 1 135 000 Slovenija 100 % 435 000 Španija 100 % 4 780 000 Švedska 100 % 305 000 Združeno kraljestvo 100 % 5 570 000 Skupaj 82 155 000

PRILOGA II Seznam programov za izkoreninjenje BSE Maksimalni znesek finančnega prispevka Skupnosti (v EUR) Bolezen Država članica Stopnja Maksimalni znesek BSE Avstrija 50 % izločitev 10 000 Belgija 50 % izločitev 250 000 Ciper 50 % izločitev 25 000 Češka 50 % izločitev 2 500 000 Danska 50 % izločitev 200 000 Estonija 50 % izločitev 25 000 Finska 50 % izločitev 25 000 Francija 50 % izločitev 500 000 Nemčija 50 % izločitev 875 000 Grčija 50 % izločitev 150 000 Irska 50 % izločitev 4 000 000 Italija 50 % izločitev 205 000 Luksemburg 50 % izločitev 150 000 Nizozemska 50 % izločitev 450 000 Portugalska 50 % izločitev 975 000 Slovaška 50 % izločitev 25 000 Slovenija 50 % izločitev 25 000 Španija 50 % izločitev 1 320 000 Združeno kraljestvo 50 % izločitev 4 235 000 Skupaj 15 945 000